Azərbaycan Respublikasının Ailə, Qadın və Uşaq Problemləri üzrə Dövlət Komitəsinin 2025-ci il üzrə fəaliyyəti haqqında 
HESABAT
Azərbaycan Respublikasının Ailə, Qadın və Uşaq Problemləri üzrə Dövlət Komitəsi fəaliyyətini Azərbaycan Respublikasının Konstitusiyasına, Azərbaycan Respublikası Prezidentinin fərman və sərəncamlarına, Azərbaycan Respublikası Nazirlər Kabinetinin qərar və sərəncamlarına, habelə respublikanın tərəfdar olduğu beynəlxalq konvensiya və dövlət proqramlarına uyğun olaraq həyata keçirir və ailə, qadın və uşaq məsələləri sahəsində üzərinə düşən vəzifələri icra edir. 
2025-ci il ərzində ailə, qadın və uşaq məsələləri sahəsində normativ tənzimləmənin gücləndirilməsi məqsədilə 3 sənəd layihəsi təsdiq edilmişdir:
· “Məişət zorakılığının qarşısının alınması haqqında” Azərbaycan Respublikasının Qanununda dəyişiklik edilməsi barədə” Azərbaycan Respublikasının 10 dekabr 2024-cü il tarixli, 83-VIIQD nömrəli Qanununun tətbiqi və “Məişət zorakılığının qarşısının alınması haqqında” Azərbaycan Respublikası Qanununun tətbiq edilməsi barədə” Azərbaycan Respublikası Prezidentinin 1 oktyabr 2010-cu il tarixli, 331 nömrəli Fərmanında dəyişiklik edilməsi haqqında;
·  “Uşaq hüquqlarının həyata keçirilməsinə dair elektron məlumat bankının təşkili və aparılması Qaydası”nın təsdiq edilməsi barədə” Azərbaycan Respublikası Nazirlər Kabinetinin 2013-cü il 15 yanvar tarixli 5 nömrəli Qərarında dəyişiklik edilməsi haqqında;
· “Azərbaycan Respublikasında gender (kişi və qadınların) bərabərliyi üzrə 2026-2028-ci illər üçün Milli Fəaliyyət  Planı”nın təsdiq edilməsi haqqında Azərbaycan Respublikası Prezidentinin 29 oktyabr 2025-ci il tarixli, 871 nömrəli Fərmanı.
Eyni zamanda, normativ hüquqi bazanın təkmilləşdirilməsi məqsədilə 5 normativ hüquqi akt layihəsi hazırlanaraq razılaşdırılma üçün aidiyyəti qurumlara göndərilmişdir:
· Ailə Məcəlləsinin təkmilləşdirilməsi ilə bağlı təkliflər;
· “Uşaq hüquqları haqqında” Qanun ;
· “Uşaqların zərərli informasiyadan qorunması haqqında” Qanun;
· Məişət zorakılığı ilə bağlı məlumat bankının fəaliyyətini tənzimləyən normativ hüquqi aktlar;
· Uzunmüddətli mühafizə orderinin rüsumdan azad edilməsinə dair normativ hüquqi akt layihəsi.
Uşaq hüquqlarının müdafiəsi üzrə komissiyalar haqqında Əsasnamənin 3-cü maddəsinə əsasən Dövlət Komitəsində Azərbaycan Respublikası Nazirlər Kabineti yanında Uşaq hüquqlarının müdafiəsi üzrə Komissiyanın Katibliyi yaradılmışdır. 
“Konstitusiya və Suverenlik İli” çərçivəsində Dövlət Komitəsi tərəfindən ”Qızların təhsil hüququ”, “Heydər Əliyev: Azərbaycan suverenliyi və müstəqilliyi xalqımızın azad ruhunun təcəssümüdür”, “Qadın iştirakçılığının təbliği” və “Bərabərlik və ədalət yolunda 30 il: nailiyyətlər və çağırışlar”, “Qərbi Azərbaycan Əsilli Gənclər: Tarixi Yurd və Ərazinin Milli Kimlik Məsələlərində yeri” mövzularında ümumilikdə 1100 nəfərin iştirakı ilə konfranslar keçirilmişdir.
İl çərçivəsində Uşaq və Ailələrə Dəstək Mərkəzləri (UADM-lər) tərəfindən hüquq və vəzifələrlə bağlı 23 maarifləndirici tədbir keçirilmiş, bu tədbirlərdə 990 nəfər iştirak etmişdir.
Ailə məsələləri sahəsində 90 təlim, görüş və konfrans keçirilmiş, bu tədbirlərdə 8129 nəfər iştirak etmişdir. Həmçinin, Uşaq və Ailələrə Dəstək Mərkəzləri tərəfindən ailə institutunun gücləndirilməsi istiqamətində 701 tədbir keçirilmiş, 26032 nəfər iştirak etmişdir.
[bookmark: _Hlk218782707]Orta təhsil müəssisələrində 10 mövzu üzrə 57 maarifləndirici görüş keçirilmiş, 5620 nəfər iştirak etmişdir. Görüşlər aşağıdakı mövzuları əhatə etmişdir: 
· “Ailə, ailə dəyərləri və ənənələr”; 
· “Uşaqların vətənpərvərlik və milli-mənəvi dəyərlər ruhunda tərbiyəsi”; 
· “Sağlam ətraf mühit, sağlam gələcək”;
· “Gender bərabərliyi ana bətnindən başlayır! Gender əsaslı uşaq seçiminə YOX deyək!”;
· “Reproduktiv sağlamlıq və ailə planlaşdırılması”;
· “Təhlükəsiz reproduktiv sağlamlıq davranışlarının və sağlam həyat tərzi vərdişlərinin formalaşması”;
· “Erkən evlilik və qohum evliliklərinin mənfi nəticələri”;
· “İşə düzəlməkdə çətinlik çəkən şəxslər üçün faydalı məsləhətlər”;
·  “İnternet təhlükəsizliyi”;
·  “İnsan alveri və məcburi əməyə YOX deyək!”.
	Sumqayıt Şəhər İcra Hakimiyyəti, Əmək və Əhalinin Sosial Müdafiəsi Nazirliyi yanında Sosial Xidmətlər Agentliyi, Mediasiya Şurası və Sumqayıt 1 saylı Mediasiya Təşkilatı ilə birgə əməkdaşlıq çərçivəsində Sumqayıt şəhərində “Mediasiya – yeni trendlər və gözləntilər” mövzusunda ictimai müzakirə-konfrans keçirilmişdir.
Mediasiya Şurası ilə əməkdaşlıq çərçivəsində beynəlxalq ekspertin iştirakı ilə 90 nəfər mediator üçün 8 günlük seminar təşkil edilmişdir. Seminar çərçivəsində beynəlxalq ekspert tərəfindən mövcud təcrübə ilə bağlı rəy və təkliflər Dövlət Komitəsinə təqdim edilmişdir.
Azərbaycan Bələdiyyələrinin Milli Assosiasiyaları (ABMA) və Azərbaycan Respublikasının Prezidenti yanında Dövlət İdarəçilik Akademiyası ilə birgə əməkdaşlıq çərçivəsində “Ailə və icma məsələlərində yerli özünüidarəetmənin təsir mexanizmləri” mövzusunda konfrans keçirilmiş, tədbir çərçivəsində Dövlət Komitəsi ilə ABMA arasında Anlaşma Memorandumu imzalanmışdır.
2025-ci ildə Dövlət Komitəsi ilə Bakı Dövlət Universiteti arasında əməkdaşlıq haqqında Anlaşma Memorandumu çərçivəsində “Ənənəvi dəyərlərin və ailə institutunun qorunması təhsil prosesində vacib amil kimi” mövzusunda konfrans keçirilmişdir.
15 may – Beynəlxalq Ailə Günü ərəfəsində TƏBİB ilə birgə əməkdaşlıq çərçivəsində Hacıqabul, Sabirabad, Saatlı və Ağdam rayonlarında 100 həssas ailə üçün tibbi müayinə aksiyası təşkil edilmişdir. 
150 nəfərin iştirakı ilə “Milli mədəniyyətimizi, kimliyimizi və dəyərlərimizi keçmişdən gələcəyə daşıyan körpü – Ailə” mövzusunda “Gənc Ailə Forumu” keçirilmişdir.
Beynəlxalq ekspertin iştirakı ilə ailə sahəsində çalışan, habelə çətin həyat şəraitində olan ailələr və uşaqlarla işləyən mütəxəssislər üçün onlayn görüş keçirilmişdir.
[bookmark: _Hlk218845973][bookmark: _Hlk217577068]2025-ci ildə Uşaq və Ailələrə Dəstək Mərkəzlərinin fəaliyyətindən ümumilikdə        29 746 nəfər faydalanmışdır.
[bookmark: _Hlk218846221]Hesabat dövründə UADM-lərə idarə, müəssisə və təşkilatlar, habelə vətəndaşlar tərəfindən 1888 müraciət daxil olmuşdur. Müraciətlərin 557-i təmin edilmiş, digər müraciətlər isə aidiyyəti üzrə yönləndirilmiş və nəzarətdə saxlanılmışdır. Müraciət edənlərin 1210 nəfəri qadın olmuşdur.
Psixoloq, sosial işçi və hüquqşünasların iştirakı ilə təşkil edilmiş 10 “Açıq qapı” günündə 809 nəfər vətəndaş qəbul edilmişdir.
[bookmark: _Hlk218846428]UADM-lər tərəfindən aşağıdakı istiqamətlər üzrə görüşlər keçirilmişdir:
· Ailə dəyərlərinin və ənənələrinin təbliği məqsədilə 656 nəfərin iştirakı ilə 17 görüş;
· “Reproduktiv sağlamlıq və ailə planlaşdırılması” mövzusunda 508 nəfərin iştirakı ilə 22 görüş;
· Sağlam həyat tərzi vərdişlərinin formalaşdırılması istiqamətində 2159 nəfərin iştirakı ilə 45 görüş;
· Erkən evliliklərin və qohum nikahlarının qarşısının alınması məqsədilə 2045 nəfərin iştirakı ilə 53 görüş.
UADM əməkdaşları tərəfindən 1159 ailəyə səfər edilmişdir. Bu səfərlərin 560-ı təhsildən yayınma, erkən evlilik, məişət zorakılığı, ailə mübahisələri, uşaqla ünsiyyət, qəyyumluq və himayə məsələləri ilə bağlı olmuşdur. Erkən evlilik faktları üzrə 36 ailəyə səfər edilmiş, 22 halın qarşısı alınmış, 81 uşaq təhsilə cəlb edilmişdir.	
 “Ailələrimizi tanıyaq” layihəsi davam etdirilərək, UADM-lər tərəfindən 15 nümunəvi ailəyə səfər edilmişdir. Həmin ailələrlə keçirilən müsahibələr Dövlət Komitəsinin rəsmi internet səhifəsində işıqlandırılmışdır.
[bookmark: _Hlk218845898]“Azərbaycan Respublikasının işğaldan azad edilmiş ərazilərinə Böyük Qayıdışa dair I Dövlət Proqramı” çərçivəsində işğaldan azad olunmuş ərazilərdə məskunlaşan ailələr və uşaqlarla psixososial işin təşkili layihəsi davam etdirilmişdir. Layihə çərçivəsində Xocalı və Cəbrayıl şəhərlərində uşaq və valideynlərin iştirakı ilə sosial ünsiyyət bacarıqlarının artırılması istiqamətində təşkil edilmiş təlimlərdə ümumilikdə 120 nəfər iştirak etmişdir. 
Hesabat dövründə qadın və gender məsələləri sahəsində maarifləndirmə və institusional potensialın gücləndirilməsi məqsədilə tədbirlər həyata keçirilmişdir. Ümumilikdə 43 təlim, seminar və konfrans keçirilmiş, həmin tədbirlərdə 7588 nəfər iştirak etmişdir. 
[bookmark: _Hlk210388830]“Gender (kişi və qadınların) bərabərliyinin təminatları haqqında” Azərbaycan Respublikası Qanununun 20-ci maddəsinə əsasən Dövlət Komitəsinin 2024-cü il üzrə məlumatı Milli Məclisə təqdim olunmuşdur. 
Dövlət Komitəsi Mərkəzi Seçki Komissiyası və “Bərabər İnkişaf Naminə” Koalisiya ilə birgə əməkdaşlıq çərçivəsində regionlarda “Qadınların seçkilərdə fəallığının yüksəldilməsi” mövzusunda tədbirlər keçirmişdir. Sumqayıt şəhərində, Bakı şəhərinin Xəzər rayonu və 15 regionda (Qusar, Xaçmaz, Neftçala, Salyan, Biləsuvar, Masallı, Cəlilabad, Tərtər, Bərdə, Ağcabədi, Füzuli, Göyçay, Sabirabad, Tovuz, Zaqatala) keçirilən tədbirlərdə 1700 nəfər iştirak etmişdir.
8 Mart - Beynəlxalq Qadınlar günü ərəfəsində 2000 nəfərin iştirakı ilə bayram tədbiri keçirilmişdir. Tədbirdə Azərbaycan Respublikası Prezidentinin qadınlara təbrik məktubu səsləndirilmişdir.
Dövlət qurumlarının və yerli icra hakimiyyəti orqanlarının gender məsələləri üzrə məsul şəxsləri üçün “Ailə və gender yönümlü siyasətlər: fərdlərə, təşkilatlara və cəmiyyətə faydaları” mövzusunda 3 təlim keçirilmiş, 129 nəfər iştirak etmişdir.
Dövlət Komitəsi Regional İnkişaf İctimai Birliyi (RİİB) ilə əməkdaşlıq çərçivəsində “Güclü cəmiyyətin zərif simaları” layihəsi üzrə 5 regionda (İmişli, Ucar, Göyçay, Saatlı və Şamaxı) görüşlər keçirilmişdir. Keçirilən görüşlərdə hər rayon üzrə 300 nəfər olmaqla 1500 nəfər gənc qız və qadın iştirak etmişdir.
Azərbaycan Əmək və Sosial Münasibətlər Akademiyasında “Gender bərabərliyi: əsas anlayışlar, mahiyyəti və əsas istiqamətləri” və “Azərbaycanda gender siyasəti: reallıq və perspektivlər” mövzularında təlimlər keçirilmişdir.  
Dövlət Komitəsi, Elm və Təhsil Nazirliyi və Təhsilin İnkişafı Fondunun birgə əməkdaşlığı ilə “Gənc qızların təhsilinə dəstək” layihəsi 2025-ci ildə də davam etdirilmişdir. 
Layihə iştirakçıları üçün məzun günü təşkil edilmiş, tədbirdə 110 nəfər iştirak etmişdir.
Layihə çərçivəsində “Hənifə Məlikova-Zərdabi adına təqaüd proqramı – 2025”in təqdimat mərasiminə həsr olunmuş tədbir keçirilmişdir. Təqaüd proqramı üzrə 2025-ci il üçün seçilmiş iştirakçılar ölkəmizin 57 rayonu və 16 şəhərindən olan gəncləri əhatə etmişdir.
Eyni zamanda Dövlət Neft və Sənaye Universitetində  təqaüd proqramının iştirakçısı olan tələbələr üçün “Gənc qızların cəmiyyətə asan inteqrasiyasına hazırlıq” mövzusunda keçirilmiş təlimdə 55 nəfər gənc qız iştirak etmişdir.
Dövlət Komitəsi və Azərbaycan Banklar Assosiasiyasının (ABA) birgə təşkilatçılığı ilə “Gələcəyə əmin addımlarla” şəhid xanımlarının təhsilinə dəstək proqramı çərçivəsində görüş keçirilmişdir. Görüşdə 2025-ci ildə ali məktəbə qəbul olunmuş 9 nəfər şəhid xanımı mükafatlandırılmışdır.
Həmçinin Dövlət Komitəsi və Kapital Bankın birgə təşkilatçılığı ilə “Arzumuz Var” Təqaüd Proqramının iştirakçıları ilə görüş keçirilmişdir. Layihə çərçivəsində 5 nəfər qız ali məktəbə qəbul olmuş, 7 nəfər qız 2025-ci ildən etibarən abituriyent hazırlığına cəlb olunmuş, 6 nəfər qız 2024-cü ildən hazırlığını davam etdirir. 
Dövlət Komitəsinin təşkilatçılığı, Rəqəmsal İnkişaf və Nəqliyyat Nazirliyi, İnnovasiya və Rəqəmsal İnkişaf Agentliyinin tərəfdaşlığı ilə “İKT-də Qadınlar” layihəsi çərçivəsində “Rəqəmsal Sahibkarlıq” müsabiqəsi qaliblərinin mükafatlandırma mərasimi keçirilmişdir. 
[bookmark: _Hlk215480855]Dövlət Komitəsi tərəfindən “Cəmiyyətdə qadınların rolunun artırılmasında bələdiyyələrin fəaliyyətinin təkmilləşdirilməsi” mövzusunda keçirilən təlimdə 50 regionu təmsil edən bələdiyyə sədrləri iştirak etmişdir.
Dövlət Komitəsi Bakı Dövlət Universiteti ilə birgə əməkdaşlıq çərçivəsində “Gender əsaslı zorakılıqla mübarizə” mövzusunda maarifləndirici seminar, Qərbi Azərbaycan İcması və Azərbaycan Dövlət Pedaqoji Universitetinin birgə əməkdaşlığı ilə “Sülh və reinteqrasiya prosesində qadınların iştirakı: milli və beynəlxalq mexanizmlər” mövzusunda konfrans keçirmiş, 330 nəfər tələbə iştirak etmişdir.
“Gender əsaslı zorakılığa qarşı 16 günlük fəallıq” kampaniyası çərçivəsində Dövlət Komitəsi və Suraxanı Rayon İcra Hakimiyyətinin birgə təşkilatçılığı ilə “Təhlükəsiz həyatın qurulmasında icma liderlərinin rolu: Suraxanıda yeni sosial yanaşma” adlı konfrans keçirilmişdir. Konfrans çərçivəsində  “Şiddətə qarşı sülhün səsi” adlı pantomim tamaşa nümayiş olunmuşdur. Daha sonra “Zorakılığa qarşı mübarizədə ictimai həmrəylik və hüquqi dəstək” və “Qadın hüquqlarının qorunması – davamlı inkişafın əsas prinsipi” mövzularında panel müzakirələri keçirilmişdir.
Dövlət Komitəsi tərəfindən keçirilən maarifləndirici tədbirlərlə yanaşı, məişət zorakılığının qarşısının alınması sahəsində institusional potensialın gücləndirilməsinə də xüsusi diqqət yetirilmişdir. Azərbaycan Respublikasının Nazirlər Kabinetinin 30 iyul 2024-cü il tarixli, 367 nömrəli Qərarına əsasən 2025-ci ildə Dövlət Komitəsi tərəfindən “Məişət zorakılığının qarşısının alınması sahəsində Monitorinq və Əlaqələndirmə Qrupu” yaradılmışdır. Bu sahədə monitorinq və əlaqələndirmə qruplarının təlimləndirilməsi məqsədilə 33 rayonu əhatə etməklə 4 regionda görüşlər keçirilmişdir.
Dövlət Komitəsi ilə Ədliyyə Nazirliyinin Penitensiar Xidməti arasında əməkdaşlıq çərçivəsində 4 saylı cəzaçəkmə müəssisəsində məhkum qadınların problemlərinin öyrənilməsi məqsədilə görüşlər keçirilmişdir.
[bookmark: _Hlk218784569]2025-ci il ərzində uşaq məsələləri sahəsində 647 təlim, konfrans, seminar və icma görüşü keçirilmiş, 10 sosial layihə icra olunmuş və bu tədbirlərdə 28 261 nəfər iştirak etmişdir.
Monitorinq qrupu tərəfindən 15 dövrü və 2 növbədənkənar olmaqla ümumilikdə 17 uşaq müəssisəsində monitorinq aparılmışdır. Monitorinq aparılmış 17 uşaq müəssisəsindən 13-nün fəaliyyəti qənaətbəxş, 3-nün fəaliyyəti qismən qənaətbəxş, 1 müəssisənin fəaliyyəti isə qeyri-qənaətbəxş (“Orbita” özəl uşaq bağçası) hesab edilmişdir. Monitorinqlərin nəticələri barədə məlumatlar Azərbaycan Respublikasının Nazirlər Kabinetinə təqdim edilmişdir.
Hesabat dövrü ərzində Dövlət Komitəsinin dəstəyi ilə uşaq iştirakçılığı istiqamətində Uşaq Səfirlər Məclisi tərəfindən 607 tədbir keçirilmiş, 23 427 nəfər iştirak etmişdir.
Uşaq Səfirlər Məclisinin üzvlərinin və eyni zamanda region nümayəndələrinin iştirakı ilə Bakı şəhərində və regionlarda bir sıra layihələr ("Oğlanlar müzakirəyə qoşulur", “Uşaqdan-uşağa” və “Qızlar müzakirəyə qoşulur”, “Milli dəyərlərimizdən gələcəyə baxış”, “Suverenliyin izi ilə”) çərçivəsində təlim və görüşlər təşkil edilmişdir.
“Uşaqdan-uşağa” layihəsi çərçivəsində Neftçala rayonunda uşaq hüquqları, zərərli informasiyanın qarşısının alınması mövzularında təlim keçirilmişdir. Layihə çərçivəsində Regional İnkişaf İctimai Birliyi ilə əməkdaşlıq əsasında Quba rayonunda 4 mövzu üzrə maarifləndirici təlim proqramları təşkil edilmişdir. Hər iki təlimdə ümumilikdə 258 nəfər iştirak etmişdir.
Dövlət Komitəsi tərəfindən beynəlxalq ekspertin iştirakı ilə polis əməkdaşları, təhqiqatçılar və müstəntiqlər üçün “Uşaq hüquqlarının müdafiəsi” mövzusunda təlim təşkil olunmuşdur. Təlimdə 40 nəfərin iştirakı təmin edilmiş, iştirakçılara sertifikatlar verilmişdir.
[bookmark: _Hlk219104317]Dövlət Komitəsi ilə Ədliyyə Nazirliyinin Penitensiar Xidməti arasında əməkdaşlıq çərçivəsində yetkinlik yaşına çatmayanlar üçün penitensiar müəssisədə saxlanılan yeniyetmə məhkumların hüquqlarının, onların sosial adaptasiyası və cəmiyyətə reinteqrasiyası məqsədilə görüş keçirilmiş və 1 təlim təşkil edilmişdir.
Uşaq hüquqlarının qorunması, uşaq əməyi və uşaqlara qarşı cinsi istismarın, insan alveri qurbanı olmasının qarşısının alınması istiqamətində qurumlararası koordinasiyanın gücləndirilməsi məqsədilə Göyçay rayonunda region üzrə dövlət qurumları və qeyri-dövlət sektorunun nümayəndələri üçün 52 nəfərin iştirakı ilə  təlim təşkil edilmişdir.
Dövlət Komitəsinin təşəbbüsü, aidiyyəti qurumların iştirakı və “Azərbaycan Nəşriyyatları Assosiasiyası” İctimai Birliyinin təşkilatçılığı ilə 52 000 nəfərin iştirakı ilə dördüncü “Uşaq Kitab Festivalı” keçirilmişdir.  
Dövlət Komitəsinin təşəbbüsü, aidiyyəti qurumların iştirakı və Respublika Qan Bankının təşkilatçılığı ilə “17 Aprel - Ümumdünya Hemofiliya Günü”nə həsr edilmiş “Arzulara qanad verək” adlı qanvermə aksiyası keçirilmiş, 250 nəfər iştirak etmişdir.
Dövlət Komitəsi,  Yeni Azərbaycan Partiyası Sabunçu Rayon Təşkilatı və Bakı Gənclər Mərkəzinin birgə təşkilatçılığı ilə 8 Noyabr - Zəfər Gününün beşinci ildönümü münasibətilə “Zəfərdən ilhamlanan gəncliklə gələcəyə” adlı konfrans keçirilmiş, 300 nəfər iştirak etmişdir.
[bookmark: _Hlk219102921]Dövlət Komitəsi, ADA Universiteti və Mədəniyyət Televiziyasının əməkdaşlığı ilə “Milli dəyərlərimizdən gələcəyə baxış” layihəsinə start verilmiş, layihə çərçivəsində keçirilən görüşdə 111 nəfər iştirak etmişdir.
[bookmark: _Hlk218873332]“1 İyun - Uşaqların Beynəlxalq Müdafiəsi Günü”nə həsr edilmiş “Mənim səsim – mənim hüquqlarım” mövzusunda keçirilən dəyirmi masada 115 nəfər iştirak etmişdir.
“Mənim hüquqlarım” təşviqat avtobusu layihəsi çərçivəsində 5 rayonda (Zaqatala, Astara, Bərdə, Beyləqan, Şəmkir) 25 kəndi əhatə edən görüşlərdə 668 uşaq iştirak etmişdir.
[bookmark: _Hlk218873059]Dövlət Komitəsi tərəfindən beynəlxalq ekspertlərin iştirakı “Yetkinlik yaşına çatmayanlar arasında aqressiv davranış (bullinq)” mövzusunda 2 günlük və “Uşaqların zərərli informasiyadan qorunması” mövzusunda isə 4 günlük beynəlxalq təlim keçirilmişdir. Təlimlərdə ümumilikdə 240 nəfər iştirak etmişdir.
Uşaqların internet məkanında və sosial şəbəkələrdə zərərli informasiyadan qorunması məqsədilə Şuşa və Xankəndi şəhərlərində “İnternetdən təhlükəsiz istifadə üçün maariflənək” mövzusunda maarifləndirici təlimlər keçirilmiş, 60 nəfər iştirak etmişdir. 
Bakı şəhəri Xəzər rayonunun ümumtəhsil məktəblərinin və Sabunçu Rayon Gənclər Evinin psixoloqları üçün “Məktəb psixoloqları ilə uşaqların məişət zorakılığından müdafiəsi” və “Məişət zorakılığından zərərçəkmiş uşaqların müəyyən edilməsi və onlara psixoloji yardımın göstərilməsi”  mövzularında seminarlar keçirilmişdir.
[bookmark: _Hlk218873191]Sağlamlıq imkanları məhdud olan uşaqların reabilitasiyası, sosial xidmətlərlə təmin olunması, cəmiyyətə inteqrasiyası və valideynlərinə psixososial dəstəyin göstərilməsi məqsədilə daun sindromlu uşaqlar və onların valideynlərin iştirakı ilə 7 günlük yaz düşərgəsi təşkil edilmişdir.
2025-ci ildə İraq və Suriya Ərəb Respublikasından Azərbaycan Respublikasına ölkə vətəndaşı olan qadınlar və uşaqlar repatriasiya və deportasiya edilmiş, ailələri tərəfindən qəyyumluq və himayəçiliyə götürülmüş, ehtiyaclarının müəyyənləşdirilməsi, psixososial vəziyyətinin qiymətləndirilməsi istiqamətində müvafiq işlər davam etdirilmişdir.
Hesabat dövründə Dövlət Komitəsi beynəlxalq təşkilatlar və xarici tərəfdaşlarla əməkdaşlığını genişləndirmiş, beynəlxalq tədbir və platformalarda fəal iştirak etmişdir.
Dövlət Komitəsinin sədri Bahar Muradovanın rəhbərliyi ilə nümayəndə heyəti Nyu-York şəhərində keçirilən BMT-nin Qadınların Statusu Komissiyasının 69-cu sessiyasında iştirak etmişdir. Sessiya Pekin Bəyannaməsi və Fəaliyyət Platformasının icrası və qiymətləndirilməsinə həsr olunmuşdur.
Sessiya çərçivəsində Azərbaycanın ev sahibliyi ilə “Bakı İqlim Koalisiyası – KOB-ların Yaşıl Keçidi: Qadınların Gücləndirilməsi” mövzusunda yan tədbir təşkil edilmişdir. Tədbir dəyirmi masa formatında keçirilmiş, qadınların yaşıl iqtisadiyyatda rolu, kiçik və orta biznesin dayanıqlı inkişafı, habelə iqlim çağırışları kontekstində qadın sahibkarlığının gücləndirilməsi məsələləri müzakirə olunmuşdur.
Eyni zamanda səfər çərçivəsində “Rəqəmsal trendlər: qadın sahibkarlığı və gələcək iqtisadiyyatın formalaşdırılması” mövzusunda da yan tədbir keçirilmişdir. Tədbirdə rəqəmsal transformasiyanın qadın sahibkarlığının inkişafına təsiri, innovativ yanaşmalar və gələcək iqtisadi imkanlar ətrafında fikir mübadiləsi aparılmışdır.
Səfər çərçivəsində Dövlət Komitəsinin sədri bir sıra ikitərəfli görüşlər keçirmişdir. Bu görüşlər Macarıstanın Ailə Məsələləri üzrə Dövlət Katibi Zofia Konts, Serbiyanın müvafiq naziri Tatyana Makura, CEDAW Komitəsinin sədri Nahla Haidar və BMT-nin Qadınlar üzrə Agentliyinin icraçı direktorunun müavini Kirsi Madi ilə olmuşdur.
Dövlət Komitəsinin sədri Türkiyə Respublikasının Ailə və Sosial Xidmətlər Nazirliyinin təşkilatçılığı ilə İstanbul şəhərində keçirilən Beynəlxalq Ailə Forumunda iştirak etmişdir.  
Azərbaycan Respublikasının Prezidenti cənab İlham Əliyevin təşəbbüsü ilə ilk dəfə olaraq “İƏT Həftəsi” çərçivəsində Laçın şəhərində İqtisadi Əməkdaşlıq Təşkilatının (İƏT) Qadınlar Forumu keçirilmişdir. Forumda 6 beynəlxalq təşkilatı və 8 ölkəni təmsil edən 35 xarici və 100 yerli qonaq iştirak etmişdir.
Dövlət Komitəsinin sədri B.Muradovanın rəhbərliyi ilə nümayəndə heyəti Nyu-York şəhərində keçirilən BMT-nin Qadınlara dair Pekin Konfransının 30 illiyinə həsr olunmuş Baş Assambleyanın Yüksək səviyyəli iclasında iştirak etmişdir. Komitə sədri iclas çərçivəsində keçirilən “Birlikdə daha güclüyük: Ailədən Qaynaqlanan Qlobal Həmrəylik” adlı yan tədbirdə çıxış etmişdir. Sözügedən yan tədbir Türkiyə Respublikasının Ailə və Sosial Xidmətlər Nazirliyinin təşkilatçılığı, Dövlət Komitəsinin və bir sıra ölkələrin həmtəşkilatçılığı ilə təşkil olunmuşdur.
Səfər çərçivəsində Dövlət Komitəsinin sədri iki ölkənin-Birləşmiş Ərəb Əmirlikləri və  Serbiyanın müvafiq qurum rəhbərləri ilə görüşmüşdür.    
Dövlət Komitəsinin nümayəndə heyəti Serbiya Respublikasının Ailə Rifahı və Demoqrafiya Nazirliyinin təşkilatçılığı ilə Belqrad şəhərində keçirilən 3-cü “Serbiya, bizim ailəmiz” mövzusunda konfransda iştirak etmişdir.
Eyni zamanda Dövlət Komitəsinin sədri Türkmənistanda keçirilən “Müasir cəmiyyətdə qadınların rolu: dayanıqlı tərəqqi naminə beynəlxalq əməkdaşlığın inkişafı” mövzusunda beynəlxalq konfransda iştirak etmişdir.
Bosniya və Herseqovinanın Sarayevo şəhərində BMT Təhlükəsizlik Şurasının “Qadın, sülh və təhlükəsizlik” mövzusunda 1325 nömrəli qətnaməsinin qəbulunun 25 illiyinə həsr olunmuş beynəlxalq konfransda Dövlət Komitəsinin sədr müavini Sədaqət Qəhrəmanova iştirak etmişdir. 
Mərakeş Krallığının Sale şəhərində keçirilən “Uşaq Hüquqları üzrə 17-ci Milli Konqres”də Dövlət Komitəsinin sədr müavini Aynur Sofiyeva iştirak etmişdir.
Türk Dövlətləri Təşkilatının Ailə Məsələləri və Sosial Siyasət Sahəsinə Məsul Nazir və Qurum Rəhbərlərinin “Müasir cəmiyyətdə qadının rolu: dayanıqlı inkişaf və ənənəvi dəyərlər” mövzusunda 2-ci iclası Bakı şəhərində keçirilmişdir. İclas çərçivəsində ekspertlərin görüşü təşkil olunmuşdur.
Tədbir çərçivəsində “Orta Dəhliz 360°: Geosiyasətdən Rəqəmsal Transformasiyaya, Ailədən Yaşıl İnkişafa” adlı yan tədbir keçirilmişdir.
Eyni zamanda Dövlət Komitəsi və Türkiyə Respublikasının Ailə və Sosial Xidmətlər Nazirliyinin birgə təşkilatçılığı ilə “Güclü ailələr, güclü toplumlar: TDT ölkələrində ailəni dəstəkləyici siyasətlər” mövzusunda yan tədbir təşkil olunmuşdur. 
Strasburqda “Uşaqların cinsi istismardan və cinsi zorakılıqdan müdafiəsi haqqında” Avropa Şurası Lanzarote Konvensiyasının Tərəflər Komitəsinin 44-cü iclası, Uşaq Hüquqları üzrə Rəhbər Komitəsinin 11-ci və 12-ci iclaslarında, həmçinin AŞ-nın Uşaq Hüquqlarına dair 2022-2027-ci illər üçün strategiyasının aralıq dövr üçün nəzərdən keçirilməsi”, “Uşağın ən yaxşı maraq və mənafeyinin qorunması: ədalət, müdafiə və inklüzivlik” mövzularında keçirilmiş konfranslarda Dövlət Komitəsinin aparat rəhbəri iştirak etmişdir.   
Dövlət Komitəsi tərəfindən hesabat dövründə BMT-nin Uşaq Hüquqları Komitəsinin (CRC) və Qadınlara qarşı ayrı-seçkiliyin ləğv edilməsi üzrə Komitəsinin (CEDAW) tövsiyələrinin icrası məqsədilə aidiyyəti dövlət qurumlarının nümayəndələrindən ibarət yaradılmış işçi qrupunun üzvlərinin iştirakı ilə iclaslar keçirilmişdir.
Azərbaycan Respublikası Hökuməti və Türkiyə Respublikası Hökuməti arasında imzalanmış “Ailə, qadın və uşaq məsələləri üzrə siyasət sahəsində Əməkdaşlıq Protokolu”nun 2023–2025-ci illər üzrə Fəaliyyət Planının icrası məqsədilə yaradılmış İşçi Qrupunun üzvləri Türkiyə Respublikasına səfər etmişlər.
Dövlət Komitəsinin təşkilatçılığı ilə Bakı şəhərində “Rəqəmsal mühitdə uşaqların müdafiəsi: Müasir alətlər və beynəlxalq əməkdaşlıq” mövzusunda beynəlxalq konfrans keçirilmişdir. Konfransda Türkiyə Respublikası, İran İslam Respublikası, Mərakeş Krallığı, Qətər Dövləti, Şimali Kipr Türk Cümhuriyyəti, habelə BMT-nin Uşaq Hüquqları Komitəsi və İSESKO-nu təmsil edən qonaqlar daxil olmaqla 30 xarici nümayəndə, ümumilikdə isə 148 nəfər iştirak etmişdir.
Tədbir çərçivəsində rəqəmsal mühitdə uşaqların hüquqlarının qorunması, süni intellektlə bağlı çağırışlar, uşaqların zərərli informasiyadan müdafiəsi, ailənin rolu və bu sahədə milli və beynəlxalq əməkdaşlığın gücləndirilməsi imkanları müzakirə edilmişdir.
Dövlət Komitəsinin rəhbərliyi ilə BMT baş katibinin müavini və BMT-nin Asiya və Sakit okean üçün İqtisadi və Sosial Komissiyasının (UNESCAP) icraçı direktoru, BMT-nin Uşaq Hüquqları Komitəsinin sədri, Qazaxıstan Sahibkar Qadınlar Assosiasiyasının prezidenti, Birləşmiş Ərəb Əmirliklərinin (BƏƏ) Azərbaycandakı səfiri ilə ikitərəfli görüşlər keçirilmişdir. 
Dövlət Komitəsi Kütləvi İnformasiya Vasitələri ilə səmərəli əməkdaşlıq etmiş, KİV tərəfindən daxil olmuş 306 media müraciətinin cavablandırılmasını təmin etmişdir.
Dövlət Komitəsi tərəfindən 2025-ci ildə 4 hesabat və təhlil hazırlanmışdır:
· Azərbaycanda yeniyetmələrin hüquq düşüncəsi tədqiqat Hesabatı
· Erkən evliliyin inzibati ərazi bölgüsü üzrə risk xəritəsinin formalaşdırılmasına dair təhlil
· Yetkinlik yaşına çatmayanlar arasında intihar hallarına səbəb olan faktorların analitik təhlili
· Sosial-iqtisadi səbəblərin ailə institutuna təsirinin öyrənilməsinin təhlili
Hesabat dövründə 2 mətbuat konfransı və 1 brifinq təşkil edilmişdir.
Ailə, qadın və uşaq məsələləri sahəsində həyata keçirilən dövlət siyasətinin ictimaiyyətə çatdırılması məqsədilə Dövlət Komitəsi sədrinin “Ailə, qadın və uşaq məsələləri Azərbaycan qanunvericiliyində” mövzusunda keçirilmiş mətbuat konfransında normativ-hüquqi bazanın təkmilləşdirilməsi istiqamətində görülən işlər, qəbul edilmiş qanunvericilik aktları və dövlət proqramları barədə məlumat verilmişdir.
[bookmark: _Hlk219107696]Məişət zorakılığının qarşısının alınması sahəsində Monitorinq və Əlaqələndirmə Qrupunun fəaliyyəti və əhəmiyyəti barədə ictimaiyyətin məlumatlandırılması məqsədilə hesabat dövrünün sonunda mətbuat konfransı təşkil edilmişdir.
Həmçinin, Dövlət Komitəsi tərəfindən “Uşaqların zərərli informasiyadan qorunması” mövzusunda brifinq keçirilmişdir. Brifinq zamanı uşaqların rəqəmsal mühitdə təhlükəsizliyinin təmin olunması, zərərli informasiya riskləri və profilaktik tədbirlər barədə aktual məsələlər media nümayəndələrinin diqqətinə çatdırılmışdır. 
Dövlət Komitəsi tərəfindən Azərbaycan milli mətbuatının 150 illik yubileyinə həsr olunmuş “Ailə, qadın və uşaq məsələləri media müstəvisində: çağırışlar və perspektivlər” mövzusunda konfrans keçirilmişdir. Konfrans çərçivəsində jurnalistlər arasında elan edilmiş “Azərbaycanın işıqlı qadınları: ilhamverən hekayələr” adlı videosüjet və “Ailə mövzularının işıqlandırılması üzrə ən yaxşı yazı” müsabiqələrinin qalibləri mükafatlandırılmışdır.
[bookmark: _Hlk219108067]Media sahəsində maarifləndirmə fəaliyyətlərinin davamı olaraq, media nümayəndələrinin və blogerlərin iştirakı ilə “Uşaqların kiber mühitdə müdafiəsi və rəqəmsal təhlükələrə qarşı birgə fəaliyyət” mövzusunda dəyirmi masa təşkil edilmişdir.
[bookmark: _Hlk219108180]Dövlət Komitəsi tərəfindən bloger, rəqəmsal platforma təsirçiləri (influenserlər) və media orqanlarının sosial media menecerləri üçün “Sosial media: Məsuliyyət və həssas yanaşma” mövzusunda, jurnalistlər üçün “Uşaq hüquqları: Mediada həssas yanaşma” mövzusunda təlimlər keçirilmişdir.
Hesabat dövründə Dövlət Komitəsinin təşkilatçılığı ilə ali təhsil müəssisələrinin jurnalistika ixtisası üzrə təhsil alan tələbələri üçün Quba rayonunda “Ailə, qadın və uşaq məsələləri mediada” mövzusunda təlim proqramı keçirilmiş, Zaqatala Uşaq və Ailələrə Dəstək Mərkəzinə infotur təşkil olunmuşdur. 
Həmçinin, qeyri-hökumət təşkilatlarının nümayəndələrinin, jurnalistlərin və sosial media blogerlərinin iştirakı ilə Şüvəlan və İsmayıllı Uşaq və Ailələrə Dəstək Mərkəzlərinə mediaturlar təşkil edilmişdir.
“İctimai şuranın vətəndaş cəmiyyəti institutları tərəfindən seçilməsinə dair Əsasnamə”yə uyğun olaraq, 2025-ci ildə 7 qeyri-hökumət təşkilatının nümayəndəsi Dövlət Komitəsi yanında İctimai şuraya  üzv seçilmişdir. Hesabat dövrü ərzində İctimai Şuranın fəaliyyətinin dəstəklənməsi istiqamətində görüşlər keçirilmişdir.
[bookmark: _Hlk219108365]Dövlət Komitəsi 2025-ci il ərzində 5 ictimai birlik və qeyri-hökumət təşkilatı ilə birlikdə 15 tədbir və layihə reallaşdırmışdır. 
Dövlət Komitəsində könüllü fəaliyyət göstərmək üçün müraciət edən 600-dən çox gənc arasından (3 qrup üzrə) 72 nəfər proqrama qəbul edilmiş, onlardan 64 nəfər proqramı uğurla başa çatdırmışdır.
Könüllülər üçün Dövlət Komitəsində 22 təlim təşkil edilmiş, Şüvəlan Uşaq və Ailələrə Dəstək Mərkəzinə 2 səfər həyata keçirilmiş, Komitə rəhbərliyi ilə isə 5 görüş baş tutmuşdur.
[bookmark: _Hlk155961738]Dövlət Komitəsinə daxil olan vətəndaş müraciətlərinə baxılması, onların təhlilinin aparılması və aidiyyəti üzrə əlaqələndirilməsi istiqamətində müvafiq işlər görülmüşdür. 2025-ci ildə 4713 vətəndaş müracəti daxil olmuşdur. Vətəndaş müraciətlərinin mövzular üzrə təhlilindən aydın olmuşdur ki, məhkəmə qərarlarının icrası (547), məişət zorakılığı (514),  işlə təmin olunma (290), müxtəlif yönümlü sosial müavinətlərin, yardımların, təqaüdlərin alınması (245) ilə bağlı müraciətlər üstünlük təşkil etmişdir.
[bookmark: _Hlk155962162][bookmark: _Hlk155962020]Məişət zorakılığı ilə bağlı daxil olan müraciətlər Dövlət Komitəsi tərəfindən nəzarətə götürülmüşdür. Aparılmış təhlili nəticəsində 106 vətəndaşa mühafizə orderinin verildiyi müəyyən olunmuşdur.
Hesabat dövründə Dövlət Komitəsinin sədri 12 region üzrə vətəndaş qəbulunu həyata keçirmişdir. Regional qəbullarda 100 müraciətə baxılmışdır.
[bookmark: _Hlk219109655]Hesabat dövründə “Uşaqlar və hüquq” adlı uşaqlar üçün maarifləndirici vəsait və  “Məişət zorakılığı qurbanlarının hüquqları” adlı  buklet çap olunmuşdur. 
Ailə, qadın və uşaq məsələləri sahəsində maarifləndirmə məqsədilə 5 mövzu (“Ailə ən böyük sərvətimizdir”, “Ailə ən dəyərli xəzinəmizdir”, “Oturaq iş rejimində çalışanlar üçün 6 faydalı məsləhət”, “Narkotiklər uçuruma aparır”, “İnsan alveri cinayətdir! Səssiz qalma!”) üzrə  elektron poster və  5 mövzu (“Bərabər və güclü gələcəyə doğru”, “Uşaq hüquqları qorunduqca gələcəyimiz güvəndədir”, “Uşaq hüquqları: hər bir uşaq üçün”, “Türk dünyasının gücü: ailə dəyərləri”, “Ailə saatı”) üzrə videoçarx hazırlanaraq, Dövlət Komitəsinin sosial media səhifələrində yerləşdirilmişdir.
Audiovizual Şura ilə əməkdaşlıq çərçivəsində 2024-cü ildə hazırlanmış 7 sosial çarxın və 2025-ci ildə hazırlanmış “Bərabər və güclü gələcəyə doğru” sosial çarxının ölkənin 19 televiziya kanalında yayımı təmin edilmişdir. 

